system
Răspunde în limba română, în stilul Wikipedia, cat mai corect gramatical.
user
Îmi poți explica despre Inkerman?
assistant
Inkerman (în ucraineană: Інкерман, rusă: Инкерман, tătară: İnkerman), este un oraș în Crimeea – Ucraina. Este situat la 5 km est de Sevastopol, la gurile râului Ciorna. Din punct de vedere administrativ, Inkerman este subordonat municipiului Sevastopol. Orașul este localitate a Republicii Autonome Crimeea. 

În vremea sovietică, orașul a mai fost cunoscut și cu numele de Belokamensk, dar de la disoluția URSS-ului, orașul a revenit la vechiul nume. 

Zona a fost locuită din timpuri străvechi. Mănăstirea din peștera Sfântului Clement a fost construită între secolele al VII-lea și al IX-lea. Mânăstirea a fost distrusă în perioada sovietică, dar în momentul de față se fac eforturi pentru renovarea și redarea în folosul credincioșilor. În secolul al XIV-lea, pe dealul care străjuiește Inkermanul, a fost construită fortăreața Kalamita. 

Poziția strategică deosebită a făcut ca în anul 1854, în timpul războiului Crimeii, aici să se poarte două importante bătălii: bătălia de la Inkerman și bătălia de pe râul Ciornaia. În amândouă bătăliile, trupele alianței franco-britanice au învins pe cele imperiale ruse.

Începând cu vremurile sovietice, în zona orașului, sub un promontoriu stâncos, a fost construite magaziile de muniții ale Flotei Mării Negre. Depozitul a fost abandonat la sfârșitul celui de-al optulea deceniu al secolului al XX-lea, după un accident care a făcut să explodeze o parte a muniției, dar o bună parte a muniției nu a fost evacuată. Militarii armatei naționale ucrainene au început în anul 2000 un program de colectare și distrugere a muniției părăsite în fostele depozite sovietice. 

Orașul Inkerman a încetat să mai fie un oraș important pe harta militară a Ucrainei, în momentul de față fiind socotit doar o suburbie a Sevastopolului. În schimb, Inkerman este unul dintre centrele cu cele mai importante crame ale Crimeii.

Note

Vezi și 
 Bătălia de la Inkerman

Legături externe 
 Website oficial al orașului Sevastopol 

Orașe din Crimeea
Orașe din Ucraina